30/07/2020 | Administración LocalMunicipal
Miño
Aprobación definitiva da modificación da Ordenanza xeral municipal sobre tráfico, circulación de vehículos a motor e seguridade viaria

Aprobación definitiva da modificación da Ordenanza xeral municipal sobre tráfico, circulación de vehículos a motor e seguridade viaria O Pleno do Concello de Miño, na sesión que tivo lugar o día 26 de maio de 2020, aprobou, con carácter inicial, a modificación da Ordenanza xeral municipal sobre tráfico, circulación de vehículos a motor e seguridade viaria. Durante o período de exposición ao público non se presentou ningunha reclamación, polo que de conformidade co establecido no artigo 49 da Lei 7/1985, do 2 de abril, reguladora das bases de réxime local, enténdese definitivamente aprobada a citada modificación. A teor do previsto no artigo 70.2 da Lei 7/1985, do 2 de abril, reguladora das bases de réxime local, e o artigo 196.2 do Real decreto 2568/1986, do 28 de novembro, publícase integramente o citado texto normativo, que entrará en vigor ao día seguinte da súa inserción no Boletín Oficial da Provincia e unha vez que transcurra o prazo previsto no artigo 65.2 da Lei 4/1985. Por tratarse de unha disposición administrativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do contencioso-administrativo do Tribunal Superior de Xustiza de Galicia, de conformidade co previsto no artigo 10.1. b) da Lei 29/1998, reguladora da xurisdicción contencioso-administrativa. O texto da modificación da presente ordenanza é o seguinte: <<DISPOSICIÓN ADICIONAL 1.ª.–O SERVIZO DE ESTACIONAMENTO CON LIMITACIÓN TEMPORAL 1. Obxecto. O servizo de ordenación e regulación de estacionamento con limitación temporal é un servizo público municipal que pretende a regulación dos espazos dispoñibles de aparcadoiro en superficies, fixando os tempos máximos de permanencia para lograr unha rotación de vehículos que permita optimizar o uso dun ben escaso cal é o de dominio público dedicado a tal fin.2. Tipoloxía de usos e usuarios. Establécense os seguintes réximes de uso dos espazos reservados para o estacionamento con limitación temporal: a) Zona Azul: No Concello establécense zonas de estacionamento con limitación temporal, que se denominara zona azul, con fin de garantir a debida rotación dos vehículos en lugares de especial dificultade para o estacionamento. b) Zona de tempada: mediante o aboamento das tarifas establecidas na ordenanza fiscal correspondente.3. Título habilitante. a) Zona Azul. Disco de control.1. Nas zonas habilitadas como zona azul (rúa Raxel, A Carreira, A Barrosa, e dende a rúa Carreira ata a Galea n.º 10 e n.º 7), o condutor pode estacionar de xeito gratuíto un tempo máximo de noventa minutos. Ao estacionar, o condutor, ten a obriga de colocar o disco de control no parabrisas do seu vehículo, no lado mais próximo a beirarrúa, ou calquera outro medio indicador que permita comprobar a hora de chegada.2. O disco de control consiste nunha pequena roda de 11X11 aproximadamente, onde na xanela esquerda deberá figurar a hora de chegada que fixará o condutor ao xirar o disco e automaticamente aparecerá na xanela da dereita a hora límite á que ten abandonar o lugar, de acordo coa franxa horaria establecida na presente sección.3. O horario de limitación comprendera de 10 a 14 horas e de 16 a 20 horas, agás os domingos, festivos e a tarde dos sábados, nos que non haberá limitación. b) Zona de tempada.1. O titulo habilítante na zona de tempada (rúa Extremeiro, no estacionamento denominado “triángulo” da Praia Grande e zona habilitada de Monte Piñeiro) será o comprobante de pago e do tempo de estacionamento, que será expedido polas maquinas expendedoras colocadas.2. O horario de limitación de estacionamento na Rúa Extremeiro e Zona do Triángulo, e zona habilitada en Monte Piñeiro, comprenderá das 9.30 horas ata as 21.30 horas, de luns a domingo, dende o 15 de xuño ao 15 de setembro.4. Cartón de residentes. Poderase outorgar cartón de residentes nas zonas de servizos de estacionamento limitado na zona de tempada.5. Vehículos excluídos. Quedan excluídos da limitación da duración do estacionamento e non suxeitos ao pago da taxa os vehículos seguintes: a) As motocicletas, ciclos, ciclomotores e bicicletas. b) Os estacionados en zonas reservadas para a súa categoría ou actividade. c) O auto-taxi, cando o seu condutor estea presente. d) Os de propiedade de organismos do Estado, Comunidades Autónomas, Provincias e Municipios debidamente identificados, durante a prestación dos servizos da súa competencia. e) Os de representacións diplomáticas acreditadas en España, externamente identificados con matrícula diplomática e a condición de reciprocidade. f) Os destinados á asistencia sanitaria que pertenzan á Seguridade Social, Servizo Galego de Saúde ou Cruz Vermella Española, e as ambulancias. g) Os utilizados polo persoal municipal, aínda sendo de propiedade privada, en acto de servizo, debidamente autorizados, coa correspondente acreditación.6. Lugares. Zona Azul: O servizo de estacionamento con limitación temporal estará en actividade nas rúa Raxel, A Carreira, A Barrosa, e dende a rúa Carreira ata a Galea n.º 10 e n.º 7. Zona de Tempada: O servizo de estacionamento con limitación temporal estará en actividade todos os días da semana, dende o 15 de xuño ata o 15 de setembro, na rúa Extremeiro, no estacionamento denominado “triángulo” da Praia Grande e zona habilitada de Monte Piñeiro.7. Taxa. O réxime de tarifas e as súas modificacións, as disposicións relativas a suxeitos obrigados e exentos do pago, etc. rexeranse polo disposto na ordenanza fiscal correspondente.8. Infraccións. Considéranse infraccións do servizo de ordenación e regulación do estacionamento con limitación temporal, durante o horario de actividade deste: a) O estacionamento sen título habilitante ou con título habilitante non válido. b) O estacionamento con título habilitante por tempo superior ao sinalado nel, coa excepción establecida en anteriores apartados.>> Miño, 24 de xullo de 2020. O alcalde Manuel Vázquez Faraldo